கிருஷ்ணன் தூது (திரைப்படம்)

கிருஷ்ணன் தூது (Krishnan Thoothu) அல்லது ஸ்ரீ கிருஷ்ணன் தூது (Sri Krishnan Thoothu) 1940 ஆம் ஆண்டு வெளிவந்த தமிழ்த் திரைப்படமாகும். ஆர். பிரகாஷ் இயக்கத்தில் வெளிவந்த இத்திரைப்படத்தில் செருகளத்தூர் சாமா, என். எஸ். கிருஷ்ணன், பி. கண்ணாம்மா, டி. ஏ. மதுரம் மற்றும் பலரும் நடித்துள்ளனர். இத்திரைப்படத்துடன் கொழுக்கட்டை குப்பு என்ற தலைப்பில் ஒரு நகைச்சுவைக் குறும்படமும் காண்பிக்கப்பட்டது.

திரைக்கதை
இத்திரைப்படத்தின் கதையானது கிருஷ்ணன் (செருகுளத்தூர் சாமா) பாண்டவர்களுக்கான நீதியை கௌரவ மன்னன் துரியோதனனிடம் இருந்து பெற்றுக்கொள்ளும் பணியை மேற்கொண்ட வரலாற்றை பற்றியது. கதாநாயகியாக அறிமுக நடிகை பி. கண்ணாம்பா நடித்தார். இவரும் செருகுளத்தூர் சாமாவும் என். எஸ். கிருஷ்ணன், டி. ஏ. மதுரம் ஆகியோரின் நகைச்சுவைக் குறும்படத்திற்கு பங்களித்தனர்.

நடிகர்கள்
நடிக, நடிகையரின் பட்டியல் பிலிம் நியூஸ் ஆனந்தன் இடமிருந்தும், படத்தின் பாட்டுப் புத்தகத்தில் இருந்தும் பெறப்பட்டது.

இவர்களுடன், எம். ஆர். கனகரத்தினம், எம். ஆர். ராமலட்சுமி, புஷ்பம்மாள், ராஜீவி, பட்டு, சுலோசனா, லட்சுமிகாந்தம், சங்கரி, பத்மாவதி ஆகியோரும் நடித்தனர்.

நடனம்: தனபாக்கியம், ஜானகிபாய்
குழந்தைகள் நடனம்: பேபி ரங்கா, சுலோசனா

கொளுக்கட்டை குப்பு நடிகர்கள்

பாடல்கள்
படத்தில் இசையமைப்பாளரின் பெயர் குறிப்பிடப்படவில்லை, ஆனால் பாடல் வரிகளை பாபநாசம் சிவனும், ராஜகோபால ஐயரும் எழுதினர். பாடல்களை ஜோதிசு சின்கா பதிவு செய்தார். மொத்தம் 24 பாடல்கள் இடம்பெற்றிருந்தன. இவற்றை விட கொளுக்கட்டை குப்பு நாடகத்தில் 2 நகைச்சுவைப் பாடல்கள் இடம்பெற்றன.

வரவேற்பு 
இந்தத் திரைப்படத்தை ஆர். பிரகாஷ் சிறப்பாக இயக்கியிருந்தாலும், அறிமுக நாயகி பி. கண்ணாம்பாவின் மோசமான தமிழ் உச்சரிப்பு பெரும் குறையாக இருந்தது. அவருக்குத் தமிழ் தெரியாது, தெலுங்கு வழக்கில் பேசியது தமிழ் ரசிகர்களிடம் வரவேற்பைப் பெறவில்லை.

மேற்கோள்கள் 

1940 தமிழ்த் திரைப்படங்கள்
இந்தியத் தமிழ்த் திரைப்படங்கள்
செருகளத்தூர் சாமா நடித்த திரைப்படங்கள்